La Biblioteca Central amplia el seu horari habitual
23 gener 2019

## La Biblioteca Central amplia el seu horari habitual23 gener 2019Última actualització: 14 juliol 2025

![](../gestion/img/P1320437-co.JPG)  
  

El **regidor delegat de Cultura, Joan Mu****ñ****oz**, al costat del **coordinador de Biblioteques de Gandia, Toni Ordi****ñ****ana**, ha comparegut hui en roda de premsa per a informar sobre el nou horari que ofereix a la ciutadania la Biblioteca Central.

Del 2 al 24 de gener, coincidint amb el calendari d'exàmens d'estudiants d'instituts i universitats, la Biblioteca Central ha estat oberta en horari especial de 9 a 24 hores tots els dies. Es dóna la circumstància de, que a causa de l'augment de convocatòries d'oposicions, la demanda d'ús de la biblioteca per a l'estudi ha augmentat. “_Per aquest motiu, a partir de la setmana que ve, el nou horari ser__à_ _de 9 del mat__í_ _a 9 de la nit_“, ha manifestat **Mu****ñ****oz**.

Per part seua, **Ordi****ñ****ana** ha recordat que “_durant l'any a la Biblioteca Central hi ha dos per__í__odes amb horari especial fins a la mitjanit, incloent els caps de setmana: un al desembre-gener i un altre des de finals de maig fins a principis de juliol, coincidint amb els ex__à__mens_”. Enguany, es dóna la circumstància que hi ha hagut un augment de convocatòries d'oposicions i, per tant, un augment d'usuaris que busquen un espai per a estudiar. D'aquesta manera es tracta de donar resposta a les necessitats de la ciutadania. Fins que acaben les oposicions, el nou horari serà de 9 a 21 hores de dilluns a divendres i el dissabte de 10 a 13:30 hores. Per qüestions tècniques i organitzatives, cal indicar que, durant la primera hora, de 9 a 10 del matí, no hi haurà servei de préstec, hemeroteca ni internet i només romandrà oberta la tercera planta, que ofereix setanta llocs d'estudi. A partir de les deu, el servei oferit serà l'habitual.

[Twittear](https://twitter.com/share)